Беовизија 2006. је била четврта по реду Беовизија, такмичарски фестивал забавне музике и српско полуфинале избора за представника државне заједнице Србије и Црне Горе на Песми Евровизије 2006. у Атини, на којем у крајњем исходу контроверзе на сутрашњој Европесми-Еуропјесми СЦГ није учествовала. Беовизија 2006. је одржана 10. марта у београдском Сава центру. Учествовале су 23 песме, а победила је кабаретско-плесна нумера у чарлстон стилу "Луди летњи плес" у извођењу Фламингоса и Луиса.